ข้อใดกล่าวถึงหัวใจสำคัญในหลักการกลยุทธ์ตลาดของ ไมเคิล อี พอร์ตเตอร์ ได้ถูกต้อง
A. ไม่ต้องรู้จุดแข็งของบริษัทก็ได้

B. มีทั้งกลยุทธ์ต้นทุนต่ำ และกลยุทธ์สร้างความแตกต่าง

C. โฟกัสกลุ่มลูกค้าโดยกลยุทธ์หลัก 3 ประการ

D. ไม่ต้องตัดสินใจเกี่ยวกับการใช้จุดแข็งของบริษัทเพื่อตอบสนองความต้องการของลูกค้า
คำตอบคือ B. เพราะหัวใจสำคัญในหลักการกลยุทธ์ตลาดของไมเคิล อี พอร์ตเตอร์ (Michael E. Porter) บิดาแห่ง Five Forces Model และหลักกลยุทธ์การตลาดและธุรกิจผู้โด่งดัง คือ การโฟกัสกลุ่มลูกค้าโดยกลยุทธ์หลัก 2 ประการ คือ กลยุทธ์ต้นทุนต่ำ และกลยุทธ์สร้างความแตกต่าง โดยเริ่มจากการรู้จักจุดแข็งหรือความสามารถหลัก (Core Competency) ของบริษัทก่อน และนำไปสู่การตัดสินใจว่าจะใช้ความสามารถนี้ไปตอบสนองความต้องการของลูกค้าได้อย่างไร

ยกตัวอย่าง เช่น บริษัทที่มีความสามารถในการผลิตเหล็กกล้าคุณภาพดี อาจจะนำความสามารถนี้ไปผลิตมีดพับสำหรับพกพาที่มีคุณภาพดีและทนทานกว่าบริษัทอื่นๆ  หรือ บริษัท NAVER Japan ซึ่งมีความชำนาญด้านบริการการหาข้อมูล (Search Engine) แพลตฟอร์มเกม และ Web portal ที่หันมาสนใจพัฒนาแอปพลิเคชันส่งข้อความผ่านสมาร์ตโฟน ก็ได้ใช้ความชำนาญในเรื่องการพัฒนาโปรแกรมมาสร้างแอปพลิเคชันส่งข้อความซึ่งก็คือแอปพลิเคชันยอดฮิตอย่าง LINE

กลยุทธ์ต้นทุนต่ำไม่ได้หมายถึง การตัดลดบริการด้านอื่นเท่านั้น แต่ยังรวมถึงการทำกิจกรรมทุกอย่างเพื่อการบริหารต้นทุนให้ต่ำที่สุดอีกด้วย ส่วนกลยุทธ์การสร้างความแตกต่าง ไม่ได้มีแค่กลยุทธ์ในการผลิตสินค้าหรือบริการที่มีลักษณะเฉพาะเท่านั้น แต่การสร้างระบบบริหารและโครงสร้างบริษัททุกอย่างที่เป็นปัจจัยสำคัญ ที่ทำให้กลยุทธ์นี้ประสบความสำเร็จ
ตลาดการเงิน & ผลิตภัณฑ์และบริการทางการเงิน,ความรู้ทางการเงิน